विद्यालय में प्रतियोगिताएं आयोजित कर मनाया महिला दिवस | विद्यालय में प्रतियोगिताएं आयोजित कर मनाया महिला दिवस - Saraipali News,सराईपाली न्यूज़,सराईपाली समाचार
विद्यालय में प्रतियोगिताएं आयोजित कर मनाया महिला दिवस
Saraipali News - सराईपाली| शासकीय प्राथमिक एवं उच्च प्राथमिक शाला लाती में अंतर्राष्ट्रीय महिला दिवस के अवसर पर गुरूवार को...
सराईपाली| शासकीय प्राथमिक एवं उच्च प्राथमिक शाला लाती में अंतर्राष्ट्रीय महिला दिवस के अवसर पर गुरूवार को विद्यालय स्तर पर विभिन्न कार्यक्रम आयोजित किए गए। जिसमें बालिका शिक्षा प्रोत्साहन एवं शिक्षा गुणवत्ता के साथ गुड पेरेंटिंग श्रेष्ठ पालकत्व विषय पर चर्चा की गई। कार्यक्रम प्रभारी शिक्षक यशवंत चौधरी ने बताया कि कार्यक्रम में माताओं एवं ग्रामीण महिलाओं, किशोरी बालिकाओं के द्वारा बच्चों की शिक्षा की आकलन करते हुए विभिन्न टॉपिक पर प्रश्न पूछ कर जानकारी ली गई। महिलाओं ने कविता गीत एवं भाषण, स्टोरी टेलिंग के माध्यम से बच्चों में नैतिक शिक्षा एवं महिलाओं के प्रति सम्मान के लिए जागरूक किया। कार्यक्रम में इस माह के सुपर मॉम अविनाश की माता जी को चुनी गईं। कार्यक्रम में विशेष रूप से संकुल समन्वयक गौतम पटेल, प्रधान पाठक एसएस पटेल, भीमकुमार कश्यप, मनोहर, भरत आदि उपस्थित रहे।